עיינות

עיינות (עֲיָנֹות) הוא כפר נוער במישור החוף הדרומי, כ-3 ק"מ מדרום-מערב לנס ציונה, בתחום המועצה האזורית גן רווה.

== היסטוריה ==
לפי זאב וילנאי, שם המקום ניתן לו בשל מעיינות המים המפכים בשטח המוסד. לפי גרסה אחרת שם המקום הוא סמלי, ונגזר מפסוק בתורה:

בשנת 1926 נרכשו 500 דונם ששימשו כאדמות הכפר ביוזמת עדה מימון, לימים חברת הכנסת. ב-1929 נחרשה האדמה לראשונה ויום ייסוד הכפר נקבע ל-30 במרץ 1930 בו ניטע לראשונה עץ הדרים. הכפר הוקם על אדמת הקרן הקיימת, על ידי ויצו (הסתדרות עולמית לנשים ציוניות) ומועצת הפועלות בהסתדרות העובדים הכללית.

במאורעות תרצ"ו - תרצ"ט הותקפה עיינות פעמיים, אך הנערות לא נטשו את הכפר. גם מחלת הקדחת תקפה את נערות הכפר באותן שנים.

בתחילה שימש המקום כמשק פועלות אשר עבר לעיינות מבן שמן. בחלוף השנים הפך המקום לבית ספר חקלאי. בשנות מלחמת העולם השנייה קלט הכפר פליטים יהודים מארצות רבות. במלחמת העצמאות שימש הכפר כנקודת שמירה והתארגנות של הפלמ"ח. עם התקדמות הצבא המצרי הפולש לעבר תל אביב הקימה חטיבת גבעתי קו הגנה שני בין גדרה לעיינות. שלט על כך נמצא בכניסה לעיינות.

לאחר קום המדינה התמקדה פעילות כפר הנוער בקליטת נוער מעיירות פיתוח ועולים. קבוצת בוגרים של עיינות הצטרפה לגרעין הנח"ל שאזרח את נחל עוז.

בעשור השני של המאה ה-21 מתקיימים בכפר מפגשים בין בני נוער מהארץ לבין בני נוער יהודים מחוץ לישראל הנמצאים בישראל בתוכניות חינוכיות. בשנים האחרונות נפתחו בבית הספר מסלולים עיוניים וטכנולוגיים, ביניהם מסלול ביוכימיה-רפואה ומסלול קולנוע. כמו כן קיים בבית הספר גם מסלול ללא פנימיה לתלמידי האזור, מאשדוד ועד פתח תקווה.

מול הכניסה למוסד (מכביש 42) ישנו חניון המכונה "חניון שקמי עיינות" על שם שלושה עצי שקמה המצטיינים בכך שענפיהם משתרעים על שטח גדול במיוחד ויוצרים נוף בקוטר של כ-12 מטר. לצד השקמים ישנם שרידים של סביל - שוקת מים שהקים בראשית במאה ה-19 מושל יפו דאז, מחמוד אבו נבוט.

בנוסף על כל אלו, בכפר הנוער פועלת שלוחה של מכינה קדם-צבאית אדרת.

==גלריית תמונות==
<gallery>
קובץ:PikiWiki Israel 32875 Ayanot School.JPG|גן פסלים במרכז הכפר - פסלי מתכת שיצר האמן חנוך בר יוסף עם תלמידי הכפר בשנות ה-90
קובץ:PikiWiki Israel 32877 Ayanot School.JPG|שלט על הבית המרכזי בעיינות
קובץ:PikiWiki Israel 32878 Ayanot School.JPG|הבית המרכזי בעיינות שבו התגוררה עדה פישמן מימון
קובץ:משק הפועלות בעיינות, 1936.jpg|פועלת בשדה, 1936
קובץ:Refeteinot01.JPG|מבנה הרפת שהוקמה ב-1932, עברה שימור והוסבה לשימוש מכינה קדם צבאית אדרת ולמוזיאתר
קובץ:Refeteinot02.JPG|מבנה הרפת
קובץ:Einotarchive01.JPG|מבנה המחלבה שהוסב לארכיון היסטורי
קובץ:Einotarchive02.JPG|חדר העיון בארכיון ההיסטורי
einot21-01.JPG|בית הכנסת שכיום משמש ספרייה
קובץ:PikiWiki Israel 32873 Ayanot School.JPG|שלט על קו ההגנה גדרה-עיינות במלחמת העצמאות
einot10.JPG|אולם אשכול
</gallery>

== קישורים חיצוניים ==

* 
* [http://www.ayanot.org.il אתר האינטרנט של כפר הנוער עיינות]
* [https://ayanot.localtimeline.com/index.php?lang=he סיפור מקומי - עיינות], ציר זמן שיתופי של כפר הנוער עיינות
* 
* מיכאל יעקובסון:[https://michaelarch.wordpress.com/2021/01/09/סיבוב-ברפת-שהוסבה-למכינה-קדם-צבאית-בעי/ סיבוב ברפת שהוסבה למכינה קדם צבאית בכפר הנוער החקלאי עיינות], באתר 'חלון אחורי', 9 בינואר 2021
* מיכאל יעקובסון: [https://michaelarch.wordpress.com/2021/01/20/סיבוב-בבית-הכנסת-שהוסב-לספרייה-בכפר-הנ/ סיבוב בבית הכנסת שהוסב לספרייה בכפר הנוער עיינות], באתר 'חלון אחורי', 20 בינואר 2021
* מיכאל יעקובסון: [https://michaelarch.wordpress.com/2021/02/24/סיבוב-במבנים-המוקדמים-שתכננו-ריכרד-קא/ סיבוב במבנים המוקדמים שתכננו ריכרד קאופמן ואלזה גדעוני בכפר הנוער עיינות], באתר 'חלון אחורי', 24 בפברואר 2021
* [https://jfc.org.il/news_journal/27534-2/92030-2/ עשרים וחמש שנה למועצת הפועלות, טקס בעינות, 1946], באתר ארכיון הסרטים הישראלי בסינמטק ירושלים
* 
* 

==הערות שוליים==

קטגוריה:יישובים שהוקמו ב-1930
קטגוריה:ויצו: כפרי נוער
קטגוריה:ישראל: בתי ספר חקלאיים